**Fakultet prometnih znanosti u Zagrebu** fakultet u sastavu Sveučilištu u Zagrebu.

Povijest
--------

Početak postojanja Fakulteta veže se uz 1962. godinu kad je utemeljen studij PTT prometa. Godine 1965. osnivanje specijalizirane institucije – Instituta prometnih znanosti iniciralo je i financijski pomoglo trinaest tvrtki i asocijacija Republike Hrvatske.

Prometni studij za izobrazbu stručnjaka visoke stručne spreme organizirao je Građevinski fakultet 1968. godine, s tim da je nastava bila interfakultetska uz sudjelovanje nastavnika Arhitektonskog, Ekonomskog, Elektrotehničkog, Građevinskog, Strojarsko-brodograđevnog i Pravnog fakulteta Sveučilišta u Zagrebu.

Potreba za kadrovima više i visoke spreme u cestovnom prometu uvjetovala je organiziranje izobrazbe kadrova u toj prometnoj grani. Nakon dvogodišnjih priprema, 1970. godine utemeljena je Viša škola za cestovni promet sa sjedištem u Kraljevićevoj ulici 24.

Studij zračnog prometa organiziran je 1972. godine kada je osnovana Viša zrakoplovna škola u Zagrebu s aeroprometnim i aeronautičkim smjerom, a kasnije i aerotehničkim smjerom.

Godine 1981. utemeljen je Centar prometnih znanosti s dvjema institucijama: Studij prometnih znanosti i Institut prometnih znanosti. Prvi se bavi znanstveno-nastavnim, a drugi znanstveno-istraživačkim radom u području prometa.

U čitavom razdoblju postojanja interfakultetskog studija, u određenom je obliku postojao studij željezničkog prometa, no njegov stvarni početak veže se uz datum izdavanja rješenja, 13. travnja 1982. U tom rješenju navodi se da Studij prometnih znanosti Sveučilišta u Zagrebu ispunjava uvjete za organizaciju i izvođenje nastave.

Golem je rad bio uložen kako bi studij prometa zauzeo odgovarajuće mjesto u sustavu visokoškolskog obrazovanja na zagrebačkom Sveučilištu.

O fakultetu
-----------

Fakultet prometnih znanosti visoko je učilište iz područja tehničkih znanosti, polja tehnologija prometa i transport. Studenti stječu kompetencije o prometnom sustavu kao tehničkoj cjelini čija je svrha obavljanje prijevoza/prijenosa transportnih entiteta. Učinkovitost prometnog sustava očituje se u tehničkom, tehnološkom, ekološkom, organizacijskom, i ekonomskom smislu. Na studiju ITS-a i Logistike izučavaju se znanja prometne logistike, unutarnji i javni transport, distribucija i upravljanje zalihama u funkciji učinkovite proizvodnje. U području aeronautičkih znanosti stječu se znanja i vještine za uporabu, organizaciju i kontrolu odvijanja procesa zračnog prometa.

Uprava
------

* Dekan: dr. sc. Ernest Bazijanac
* Prodekan za nastavu i studente: dr. sc. Štefica Mrvelj
* Prodekan za poslovanje: dr. sc. Slavko Šarić
* Prodekan za znanost i međunarodnu suradnju: dr. sc. Hrvoje Gold
* Tajnik: Vladimir Stipetić, dipl. iur.

Studiji
-------

**Preddiplomski Sveučilišni studij (6 semestara)**

* studij ***Promet*** sa smjerovima:
	+ cestovni promet
	+ željeznički promet
	+ zračni promet
	+ vodni promet
	+ poštanski promet
	+ informacijsko komunikacijski promet
	+ gradski promet

* studij ***Inteligentni transportni sustavi i logistika*** sa smjerovima:
	+ inteligentni transportni sustavi
	+ logistika

* studij ***Aeronautika***

Stječe se naziv sveučilišni prvostupnik (baccalaureus) inženjer 

  

**Diplomski Sveučilišni studij (4 semestra)**

* studij ***Promet*** sa smjerovima:
	+ cestovni promet
	+ željeznički promet
	+ zračni promet
	+ vodni promet
	+ poštanski promet
	+ informacijsko komunikacijski promet
* gradski promet

* studij ***Inteligentni transportni sustavi i logistika*** sa smjerovima:
	+ inteligentni transportni sustavi
	+ logistika

* studij ***Aeronautika***

Stječe se naziv magistar inženjer.

Lokacija
--------

Hrvatsko zrakoplovno nastavno središte u Lučkom
Fakultet prometnih znanosti smješten je na tri mjesta u gradu: Vukelićeva 4, Kušlanova 2 i ZUK Borongaj, Borongajska cesta 83A, a posjeduje i prostorije u Zračnoj luci Lučko.

Djelatnici
----------

Na Fakultetu djeluje 180 djelatnika, od toga 121 je nastavno osoblje, a u administraciji i ostalim službama 59 djelatnika.

Vanjske poveznice
-----------------

* Službene stranice Fakulteta prometnih znanosti
* e-Learning sustav Fakulteta prometnih znanosti Arhivirano 2008-10-05 na Wayback Machine-u
* Udruga studenata Fakulteta prometnih znanosti Arhivirano 2012-02-29 na Wayback Machine-u
* Centar za ICT tehnologije Fakulteta prometnih znanosti Arhivirano 2010-02-09 na Wayback Machine-u

45°48′52″N 16°00′32″E﻿ / ﻿45.8143277608788°N 16.0088717937469°E﻿ / 45.8143277608788; 16.0088717937469

| * p
* r
* u
Sveučilište u Zagrebu |
| --- |
| Fakulteti | 

|  |  |
| --- | --- |
| Prirodne znanosti | Prirodoslovno-matematički fakultet u Zagrebu |
| Tehničke znanosti | Arhitektonski fakultet (AF) • Fakultet elektrotehnike i računarstva (FER) • Fakultet kemijskog inženjerstva i tehnologije (FKIT) • Fakultet prometnih znanosti (FPZ) • Fakultet strojarstva i brodogradnje (FSB) • Geodetski fakultet (GEOF) • Geotehnički fakultet (GFV) • Građevinski fakultet (GRAD) • Grafički fakultet (GRF) • Metalurški fakultet (SIMET) • Rudarsko-geološko-naftni fakultet (RGN) • Tekstilno–tehnološki fakultet (TTF) |
| Biomedicinske znanosti | Farmaceutsko-biokemijski fakultet (FBF) • Medicinski fakultet (MEF) • Stomatološki fakultet (SFZG) • Veterinarski fakultet (VEF) |
| Biotehničke znanosti | Agronomski fakultet (AGR) • Prehrambeno-biotehnološki fakultet (PBF) • Šumarski fakultet (ŠUMFAK) |
| Društvene znanosti | Edukacijsko-rehabilitacijski fakultet (ERF) • Ekonomski fakultet (EFZG) • Fakultet organizacije i informatike (FOI) • Fakultet političkih znanosti (FPZG)Kineziološki fakultet (KIF) • Pravni fakultet (PF) • Učiteljski fakultet (UF) |
| Humanističke znanosti | Filozofski fakultet (FFZG) • Katolički bogoslovni fakultet (KBF) |

 |
| Akademije | Akademija dramske umjetnosti (ADU) • Akademija likovnih umjetnosti (ALU) • Muzička akademija (MUZA) |
| Sveučilišni centri i odjeli | Hrvatski studiji (HS) |
| Nacionalna i sveučilišna knjižnica • Konfucijev institut • Botanički vrt • Središnji računski centar • Botanički vrt ljekovitoga biljaStudentski centri (Zagreb • Varaždin • Sisak) • SKUD "Ivan Goran Kovačić" • HAŠK Mladost
Zagreb • Varaždin • Sisak • Varaždin |